OpenLLM-France/wikimedia huggingface dataset:
# Rok spokojnego słońca

Rok spokojnego słońca (literalment en català "L'any del sol calmat" i traduït en anglès per A Year of the Quiet Sun) és una pel·lícula polonesa de 1984 escrita i dirigida per Krzysztof Zanussi.
El drama va ser nominat al Globus d'Or per la millor pel·lícula estrangera de 1986. Al Festival Internacional de Cinema de Venècia, aquest romanç entre una refugiada polonesa i un soldat estatunidenc va guanyar el Lleó d'Or.

## Argument

Tot just acabada la Segona Guerra Mundial, el soldat americà Norman és assignat com a xòfer a una comissió d'investigació que té per objectiu trobar una fossa comuna de soldats americans executats pels nazis.
Conduint el seu jeep entre les ruïnes del desolat paisatge de la postguerra, un dia Norman es topa casualment amb Emilia, una vídua polonesa que ha perdut el seu marit a la guerra. Norman s'enamora d'ella i la comença a visitar i portar regals a la seva humil residència: una miserable habitació que Emilia comparteix amb la seva malalta mare en un edifici mig derruït.
Encara que ni l'un parla polonès ni l'altra anglès, Norman i Emilia inicien una forta amistat que acaba superant els inicials recels d'Emilia, que tenia remordiments pel seu difunt marit. Mentrestant, la recerca de la comissió avança i finalment es descobreix la fossa comuna, de la qual els cadàvers en són exhumats.
Un cop acabada la seva missió, Norman pretén retornar als EUA amb Emilia i la seva afeblida mare, que pateix d'una seriosa infecció a la cama. En ser conscient del seu greu estat, la mare comprèn que és un obstacle per als projectes de la jove parella i, d'amagat, decideix parar de prendre els medicaments.
Un cop morta, Emilia s'adona del sacrifici de la seva mare i els remordiments li impedeixen abandonar el seu país. En lloc de marxar amb Norman, Emilia ingressa a un convent i no és fins al cap d'uns quants anys que rep la notícia de la mort de Norman, el qual li ha deixat tota la seva herència. Emilia, aleshores, abandona les seves conviccions religioses i marxa del convent per anar als EUA i poder acomiadar-se per darrer cop del seu vell idil·li.

## Repartiment

* Maja Komorowska: Emilia
* Scott Wilson: Norman
* Hanna Skarzanka: mare d'Emilia
* Ewa Dalkowska: Stella
* Vadim Glowna: Herman
* Daniel Webb: David
* Zbigniew Zapasiewicz: Szary
# Ronaldo Rodrigues de Jesus

Ronaldo Rodrigues de Jesus, conegut futbolísticament com a Ronaldo o Ronaldão, (São Paulo, Brasil, 19 de juny de 1965) és un exfutbolista brasiler. Va disputar 14 partits amb la selecció del Brasil.

## Referències

* ↑ National Football Teams
* ↑ «Todos os brasileiros - 1994» (en portuguès). FolhaOnline, 09-12-2005. [Consulta: 16 desembre 2017].
# Toscana-Terra de ciclisme

La Toscana-Terra de ciclisme (oficialment Toscana Terra di Ciclismo Eroica) és una competició ciclista per etapes a la Toscana (Itàlia). Està reservada a ciclistes menors de 23 anys, i de 2011 a 2012 va formar part de la Copa de les Nacions UCI sub-23.

## Palmarès

| Any | Vencedor | Segon | Tercer |
| 2011 | Georg Preidler | Fabio Aru | David de la Cruz |
| 2012 | Fabio Aru | Tim Wellens | Francesco Manuel Bongiorno |
| 2013-2016 | No disputada |
| 2017 | Jai Hindley | Robert Stannard | Lucas Hamilton |
| 2018 | Andrea Bagioli | Aleksandr Vlàssov | Cristian Scaroni |

## Referències

* ↑ «Toscana, terra di ciclismo (Ita) - Cat.2.2U». [Consulta: 31 octubre 2023].
# Yamakasi: Els samurais dels temps moderns

Yamakasi: Els samurais dels temps moderns (títol original: Yamakasi) és una pel·lícula sobre un grup francès, practicants del Parkour o art del desplaçament. Ells tenen la seva pròpia filosofia, ells ho veuen com un art, és la seva forma de moure's lliurement, una forma de vida. Altres persones ho veuen com un esport o una manera de guanyar diners. Va ser fundat el 1980 per un grup de nou joves anomenat Yamakasi, encara que diuen que va ser David Belle, que resideix a Lisses, França, i que segueix entrenant amb més gent. Ha estat doblada al català

## Argument

Tot comença amb un nen que es diu Jamal, quan intenta imitar als seus herois anomenats Yamakasi. Aquests tenen la capacitat de desplaçar-se per la ciutat amb molta facilitat. El nen es fa mal quan intenta imitar als Yamakasi. El nen pateix una malaltia al cor i al caure necessita ser ingressat urgentment. Necessita un trasplantament de cor, el qual val molts diners, cosa que la mare del nen no té. En aquest punt entren els Yamakasi ajudant al nen a aconseguir els diners perquè se senten culpables, ja que el nen s'ha fet mal imitant-los. Els Yamakasi reuneixen els diners que poden fent-ho a la seva manera.

## Repartiment

* Piti (Kamikaze)
* Châu Belle-Dinh (Beisbol)
* William Belle (La Aranya)
* Malik Diouf (Mostela)
* Yannn H'Nautra (Zicmu)
* Guylain N'Guba Boyeke (Cohet)
* Laurent Piemontesi (Tango)
* Charles Perrière & Jo Prestia (Toro assegut)

## Altres pel·lícules

De Parkour o art del moviment hi ha més pel·lícules: districte 13 i b13 ultimatum, aquestes dues pel·lícules van ser creades per David Belle. També van fer la pel·lícula Yamakasi 2 l'any 2008.

## Banda sonora

Aquesta és la banda sonora de la pel·lícula Yamakasi:
* 1. Les Fils Du Vent, Simarils
* 2. The Amulet
* 3. Flight
* 4. Kitano
* 5. Jeux
* 6. Tsu
* 7. Bamboo Battle
* 8. The Journey Begins
* 9. A Call To A Loved One
* 10. Midnight Rendez-Vous
* 11. Daylight Rendez-Vous
* 12. The Hyenas Make Chase
* 13. The Temple
* 14. Blood Is Thicker Than Love
* 15. Ambush
* 16. A Battle Of Dignity
* 17. Tsu Meets With Wong
* 18. Kitano's Darknes
* 19. Loss Versus Hope
* 20. The Abduction Of Tsu
* 21. The Executioner Awaits
* 22. A Call To Arms
* 23. The Stand Off
* 24. When Three Worlds Collide
* 25. Les Fils Du Vent
* 26. Tsu's Final Goodbye?

## Referències

* ↑ «Yamakasi (2000), Ariel Zeïtoun». la Cinémathèque française.
* ↑ Yamakasi Arxivat 2017-04-28 a Wayback Machine. a labutaca.net
* ↑ Yamakasi a Fotogramas.es
* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Yamakasi: Els samurais dels temps moderns». [Consulta: 23 setembre 2018].
* ↑ Yamakasi a allocine
* ↑ Banda Sonora de Yamakasi a amazon.com

## Enllaços externs

* Fitxa de Yamakasi a IMDB
* Fitxa de Yamakasi a filmaffinity
# Issaak Kikoin

Issaak Konstantinovitx Kikoin (en rus: Исаа́к Константи́нович Кико́инva), (Žagarė, Lituània, 28 de març de 1908 - Moscou, 28 de desembre de 1984), va ser un físic i acadèmic soviètic d'ascendència litvak, membre de l'Acadèmia de Ciències de l'URSS, considerat un dels desenvolupadors del programa nuclear soviètic.

## Formació i carrera científica

Kikoin va néixer en la família d'un mestre litvak, i va poder rebre una bona formació jueva tradicional, així com en llengües i matemàtiques. Al començament de la Primera Guerra Mundial], la família va ser traslladada des de la demarcació jueva a Pskov. Va graduar-se a l'escola secundària el 1923, i va ingressar a l'Institut Politècnic de Leningrad el 1925. Va entrar a formar part de l'equip d'Abram Ioffe, especialista en electromagnetisme, el camp d'estudi que suposaria l'inici de la seva carrera científica. A partir de 1930, va poder conéixer als principals laboratoris de física d'Alemanya i els Països Baixos, on va conèixer físics com Peter Debye, Otto Stern, Walter Gerlach o Walther de Haas. A principis de la dècada de 1930, Kikoin va realitzar mesures pioneres de l'efecte Hall en metalls líquids, i va descobrir l'efecte fotomagnètic en semiconductors, el posteriorment anomenat efecte Kikoin-Noskov. Va continuar el seu treball experimental en un nou centre de física a Iekaterinburg, descobrint l'efecte Hall anòmal en ferromagnets i mesurant les relacions gineconètiques dels superconductors.

## Programa nuclear

Després de la invasió alemanya de 1941, Kikoin va participar activament en la creació de l'Institut Kurchàtov de l'Energia Atòmica, junt amb el mateix Ígor Kurtxàtov, on des de 1950 fou cap del departament de física molecular, i des de 1960 director adjunt. L'Institut va desenvolupar el primer reactor nuclear soviètic el 1946, en el que va ser l'inici del Projecte soviètic de la bomba atòmica, i on Kikoin va supervisar el programa de separació d'isòtops d'urani.
Kikoin va fer contribucions significatives al sistema modern d'ensenyament de Física a la Unió Soviètica de la postguerra. Amb el seu germà, Abram Kikoin, va reformar el programa escolar de Física de l'ensenyament i va escriure plans d'estudis per a escoles secundàries i universitats. El 1970, juntament amb Andrei Kolmogórov, va començar a editar la revista de divulgació científica Kvant, sobre física i matemàtiques.

## Referències

* ↑ «Isaak K. Kikoin Is Dead at 76; Worked on Soviet Atom Bomb» (en anglès). The New York Times, 30-12-1984 [Consulta: 7 setembre 2020].
* ↑ «Kikoin, Isaak Konstantinovich» (en anglès). Yivo Institute for Jewish Research. [Consulta: 7 setembre 2020].
* ↑ «Revista Kvant, editorials (arxiu)» (en rus). Kvant. [Consulta: 7 setembre 2020].
# Omalós

L'altiplà d'Omalós (grec Οροπέδιο Ομαλού) és un altiplà amb una alçada mitjana de 1.250 m a l'illa de Creta, al peu de les Lefka Ori (Muntanyes Blanques), a la Prefectura de Khanià. Al sud d'aquest altiplà comença la famosa Gorja de Samarià, que acaba a la costa sud, a Hàgia Rumeli.
# Sindicatura de comptes

Una sindicatura o tribunal de comptes és una institució superior d'auditoria, és a dir, una institució governamental destinada a realitzar l'auditoria financera i/o jurídica en la branca executiva del poder. La Sindicatura de Comptes és el nom que rep a Catalunya, a València i a les Illes Balears, la institució encarregada de fiscalitzar la gestió econòmica, financera i comptable del sector públic d'aquestes regions, i del control d'eficiència del govern –la Generalitat de Catalunya, la Generalitat Valenciana o el Govern de les Illes Balears.

## Tribunals de Comptes

* Sindicatura de Comptes de Catalunya
* Sindicatura de Comptes de la Comunitat Valenciana
* Sindicatura de Comptes de les Illes Balears
* Tribunal de Comptes Europeu
* Tribunal de Comptes d'Eslovènia
* Tribunal de Comptes (Espanya)

## Referències

* ↑ «La Sindicatura de Comptes de Catalunya». [Consulta: 16 abril 2014].
* ↑ «Sindicatura de comptes». Gran Enciclopèdia Catalana. Barcelona: Grup Enciclopèdia Catalana.
# Sent Andrieu (Losera)

Sent Andrieu (en francès Saint-André-de-Lancize) és un municipi del departament francès del Losera, a la regió d'Occitània.

## Referències

* ↑ Topònims occitans de la Losera
# Sermesse

Sermesse és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 221 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 181 | 191 | 166 | 158 | 156 | 172 | 221 |
| A partir de 1990: Població sense dobles comptes |||||||
# Sonata per a flauta i piano (Liebermann)

La sonata per a flauta, Op. 23, va ser escrita per Lowell Liebermann l'any 1987 i estrenada el 20 de maig de 1988 per la flautista Paula Robison, a qui la va dedicar, i pel pianista Jean-Yves Thibaudet al Festival Spoleto a Charleston, Carolina del Sud. L'obra va guanyar el premi a la millor obra per a flauta de nova creació l'any 1989, atorgat per la National Flute Society.

## Estructura

* I. Lento con rubato
* II. Presto energico

## Referències

* ↑ «Sonata for Flute and Piano Op.23 (1987)» (en anglès). Arxivat de l'original el 11 d’abril 2018. [Consulta: 29 octubre 2017].
* ↑ «Lowell Liebermann - Sonata for Flute and Piano, Op. 23 (1987) [Score-Video]». [Consulta: 29 octubre 2017].

## Enllaços externs

* Enregistrament en vídeo de l'estrena europea (Segon moviment).
# Sophora cassioides

Sophora cassioides és un petit arbre perennifoli de la família de les lleguminoses, nadiu del centre-sud de Xile.

## Descripció

És un arbre de tronc recte, que pot arribar a mesurar fins a uns 10 m d'alçada. La seva escorça és grisa i pot ser llisa o esquerdada. Té fulles compostes imparipinnades, d'uns 10 cm de longitud i que poden estar formades per entre 9 i 17 folíols de forma arrodonida.
Produeix flors zigomorfes grogues agrupades en raïms penjants i el seu fruit és una llegum alada verd-groguenca amb estrangulacions entre cada septe.

## Hàbitat i distribució

Creix a llocs ombrívols i d'humitat abundant, concretament a Xile, entre el riu Maule (VII Regió) i el sud del riu Palena (nord de la XI Regió).

## Usos

Es conrea a Xile i a altres països com a planta ornamental, pel fet que produeix flors en abundància a principis de primavera (setembre-octubre a la seva àrea de distribució). A més, la seva fusta s'empra en peces que han de ser resistents, com mànecs d'eines o radis de les rodes de carretes. No s'usa en construcció ni com a llenya.

## Referències

* ↑ «Sophora cassioides a EOL» (en anglès). [Consulta: 17 juliol 2014].

## Bibliografia

* Sophora cassioides - Pelú a Enciclopedia de la Flora Chilena.
* Rodriguez, R. y Marticorena, A. Nota sobre la nomenclatura del "pilo" Sophora cassioides (Fabaceae) de Chile Chloris Chilensis. Año 4. N° 2.
# Sophoreae

Sophoreae és una tribu d'angiospermes que pertany a la subfamília faboideae dins de la família de les fabàcies.

## Gèneres

* Acosmium
* Airyantha
* Alexa
* Ammodendron
* Amphimas
* Angylocalyx
* Baphia
* Bolusanthus
* Bowdichia
* Cadia
* Calia
* Camoensia
* Castanospermum
* Cladrastis
* Clathrotropis
* Dalhousiea
* Dicraeopetalum
* Diplotropis
* Dussia
* Etaballia
* Haplormosia
* Inocarpus
* Leucomphalos
* Luetzelburgia
* Maackia
* Monopteryx
* Myrocarpus
* Myrospermum
* Myroxylon
* Neoharmsia
* Ormosia
* Panurea
* Pericopsis
* Petaladenium
* Platycelyphium
* Riedeliella
* Sakoanala
* Salweenia
* Sophora
* Spirotropis
* Styphnolobium
* Sweetia
* Uleanthus
* Uribea
* Xanthocercis

## Galeria

* Fruit de la Calia arizonica
* Castanospermum australe
* Cladrastis platycarpa
* Maackia amurensis
* Sophora denudata
* Sophora cassioides
* Cladrastis kentukea
# Sour Candy

«Sour Candy» és una cançó de la cantant estatunidenca Lady Gaga en col·laboració amb el grup de pop coreà Blackpink.
Va ser publicat digitalment com a single promocional el 28 de maig de 2020, unes hores abans del llançament del sisè àlbum d'estudi de Lady Gaga: Chromatica. La lletra és majoritàriament en anglès, amb alguns versos en coreà.
Tot i no rebre cap tipus de promoció, el dia 29 de maig del 2020, Sour Candy va ser la segona cançó més escoltada a Spotify arreu del món, només superada per Rain On Me, una altra de les cançons de Lady Gaga.
El 16 de Maig, Lady Gaga va compartir al seu canal de YouTube el lyric video oficial de la cançó.

## Referènciess

* ↑ Efe. «Lady Gaga estrena 'Sour Candy' con Blackpink antes de lanzar su sexto álbum» (en castellà), 28-05-2020. [Consulta: 30 maig 2020].
* ↑ «Lady Gaga & BLACKPINK – Sour Candy» (en anglès). [Consulta: 30 maig 2020].
* ↑ «Spotify Charts». [Consulta: 3 juny 2020].
# Singhiella citrifolii

Singhiella citrifolii és una espècie d'hemípters del gènere Singhiella, de la família dels Aleiròdids.
Va ser descrita científicament per primera vegada per Morgan el 1893.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Singhiella crenulata

Singhiella crenulata és una espècie d'hemípter del gènere Singhiella, de la família dels Aleiròdids.
Va ser descrita científicament per primera vegada per Qureshi & Qayyam el 1969.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Spark (aplicació)

Spark és una aplicació de correu electrònic per a dispositius iOS, macOS, Android i Windows de Readdle. Lifehacker va escriure que Spark era la millor alternativa per als usuaris de Mailbox quan aquest servei es va desconnectar.
El 2 d'abril de 2019, Readdle va llançar Spark per a Android, la primera aplicació mòbil de la companyia per a la plataforma Android.
En octubre de 2022, l'aplicació va anunciar una nova versió amb més funcions, com la pantalla de benvinguda o la safata d'entrada intel·ligent, a més d'estar disponible per al sistema operatiu Windows. L'actualització també va aprofitar per a presentar un logotip renovat, així com un nou model de subscripció prèmium.

## Referències

* ↑ Seifert, Dan. «Spark for iPhone is a fast, smart way to manage your email». The Verge, May 29, 2015.
* ↑ Biggs, John. «Spark Is An Email Client That Shows You What's Important, Lets You Delete What Isn't». TechCrunch.
* ↑ Bryant, Martin. «Spark: a new iOS email app for power users, with clever ideas». The Next Web, May 29, 2015.
* ↑ Klosowski, Thorin. «Mailbox Is Shutting Down, Try These Free Alternatives». Lifehacker.
* ↑ Gartenberg, Chaim. «Spark for Android is here to fill the Google Inbox-shaped hole in your heart». The Verge, April 2, 2019.
* ↑ «Introducing the all-new Spark, a new approach to productivity and email» (en anglès). [Consulta: 9 octubre 2022].

## Bibliografia

* Gartenberg, Chaim. «Spark email app gets a fresh redesign and dark mode» (en anglès). The Verge, 20-11-2019. [Consulta: 21 novembre 2019].

## Enllaços externs

* Spark - Lloc web oficial
# Subresidència de la Costa Occidental d'Atjeh

La subresidència de la Costa Occidental d'Atjeh fou una entitat administrativa del govern d'Atjeh a Sumatra, sota els holandesos, formada per diversos estats tributaris o vassalls que el 1886 eren:
* Kloewat o Kluvat amb les seves dependències:
** Sikekat
** Sibadi
** Oedjoeng Poelau/Poelau Doewa
** Bakongan
** Lambang
** Koewala Ba-on/Koewala Baroe
** Assahan
** Rassian
** Sinaboek
** Terbangan-Rajoek
** Terbanjan-Tjoek,
* Tampat-toewan (Tampat Tuan)
* Sama-doewa
* Telok Paoet (Sud) o Telok Paou, format per:
** Telok Paoet (Sud) o Telok Paou
** Aloer Pakoe
** Sawang
** Tring Madoeroi
** Batoe Toenggai
** Damar Toetoang
* Mukih de Makih, incloent:
** Laboehantarab
** Telok-kasai
* Laboehan-hadji (Labuan Haji), format per:
** Laboehan-hadji
** Koewala Paoeh-baroe
** Pelokkan
** Kamoemoe
** Paloemat
* Mangging
** Baoeh
* Talok Paoeh (Nord) incloent:
** Soewat
** Tanjang-tangan-besar (rajoet)
** Tangan-tangan-ketjil (tjoet)
* Soesoeh
* Poelau-kajoe
* Blang-Pedir (Blang Pedir)
* Koewala-batoe, incloent:
** Simajam
** Soerian
** Lama Toewa
** Lama Moeda
* Sensäm
* Melaboeh (Melabu) incloent els seus tributaris (holandès "onderhoorigheden"):
** Waila
** Boeboen
** Senagan
*** Trang
*** Tadoe
* Tenom
** Pangga
* Kroeng Sabil
** Tjellang
* Rigan o Rigas
* Patih o Patin
** Lagen
** Telok Gloempang
** Renoi
* Telok-kroet (Telok Krou)
** Baba-nipah
* Illes de Si Maloer (Simalëu)/Poelau Babi:
** Sigodi (Si Goelai)
** Lemani
** Tapah o Tapak
** Sinabang
** Lakoun Sabang (Lakoön & Salang)
** Simalëu o Si Maloer
* Bandjak
El 1933 els estats eren:
* Beutong
* Blangpidië
* Bubon
* Kawaj XVI/Meulaboh
* Kluang
* Kluët
* Kruëng Sabe
* Kuala Bateë
* Kualadaja
* Labohan Aji
* Legeuën
* Lambeusu
* Leukuën (a l'illa de Simalëu o Simeuluë)
* Lhokbubon
* Lhokkruët
* Lhokpawoh (Nord)
* Lhokpawoh (Sud)
* Manggeng
* Meuke (353 km²)
* Pameuë
* Pate
* Rigaih
* Salang (a l'illa de Simalëu o Simeuluë)
* Samadua (100 km²)
* Seunagan
* Seuneuäm
* Sigulai (a l'illa de Simalëu o Simeuluë)
* Simeuluë (a l'illa de Simalëu o Simeuluë)
* Susoh
* Tapa' Tuan (6 km²)
* Teunam
* Teupah (a l'illa de Simalëu o Simeuluë)
* Trumon
* Tungkob
* Unga
* Wojia

## Referències

* A. Flicher, Les Etats princiers des Indes néerlandaises, Dreux 2009
# Sunni Ali

Sunni Ali (Sunni Ali Ber o Sonni Ali) fou un rei songhai del Sahel occidental a la regió del riu Níger, que va regnar del 1464 al 1492. Va succeir el 1464 a Silman Dandi, i va iniciar un període expansiu dels songhais.
El seu nom de naixement era Ali Kolon. Fou el primer gran rei songhai. En els seus vint-i-vuit anys de regnat va conquerir una ampla banda de territori al llarg del riu Níger des del límit de Kebbi (Kabi) al sud-est fins a Djenné al sud-oest; per aquestes conquestes es va valer d'una infanteria i una cavalleria reorganitzades. Va conquerir la ciutat de Timbuctú el 1468 i la de Djenné el 1475. A la primera es va comportar brutalment amb els erudits locals durant la conquesta, provocant una general hostilitat exacerbada pel judici a al-Maghili, que el va declarar infidel (kafir). Va construir una flota de vaixells per patrullar el riu Níger. Alguns historiadors pensen que només era musulmà nominalment però altres consideren que havia fusionat elements de l'islam i de la religió tradicional.
Va morir el 1492. Segons el Tarikh al-Sudan, Ali es va ofegar mentre creuava el riu Níger, però les tradicions orals diuen que fou mort pel fill de la seva germana, Muhammad Ture. El seu fill Sonni Baru el va succeir però li va disputar el poder Muhammad Ture quan Baru va refusar fer-se musulmà, i finalment fou enderrocat el 1493. Segons la tradició quan es va saber que Muhammad Ture havia agafat el poder la seva mare (la germana de Sonni Ali) va exclamar ¡Askia! (el més fort) malnom que Muhammad va adoptar i fou el nom de la dinastia que va fundar.

## Vegeu també

* Imperi Songhai

## Bibliografia

* Dictionary of African historical biography, Editors: Mark R. Lipschutz i R. Kent Rasmussen, (University of California Press, 1986).
* Hunwick, John O. (1999), Timbuktu and the Songhay Empire: Al-Sadi's Tarikh al-Sudan down to 1613 and other contemporary documents, Leiden: Brill, ISBN 9004112073.
* Adeleke, Tunde (1996), Songhay, Nova York: Rosen Publishing Group, ISBN 0823919862.
# Shewanella

Shewanella és l'únic gènere de Shewanellaceae, una família de bacteris marins.
L'any 2013 científics de la Universitat d'East Anglia van experimentar amb l'espècie Shewanella oneidensis per tal de fer-les donar un corrent elèctric i convertir-les en "bateries vivents".

## Referències

* ↑ [Science Daily, 27 de març 2013] University of East Anglia (2013, March 25). Clean electricity from bacteria? Researchers make breakthrough in race to create 'bio-batteries'. ScienceDaily. Retrieved March 27, 2013, from http://www.sciencedaily.com /releases/2013/03/130325183900.htm
# Sheyla Fariña García

Sheyla Fariña García (Tordoia, 12 de novembre de 1986), és una actriu gallega. Viu a la Corunya i estudia Art dramàtic a Vigo. Es va donar a conèixer a la sèrie Valderrei de la TVG.

## Filmografia
### Cinema

* Historias de Galicia (2007)
* Santiago de sangue (2007)
* Pradolongo (2008)
* O clube da calceta (2008)
* Rafael (2008)
* Momentos captados dunha realidade xa inexistente (2009)
* La piel que habito (2010)
* Vilamor (2012)

### Televisión

* A vida por diante (2006)
* Valderrei (2007)
* Serramoura (2014-2015). Com Álex.
* Acacias 38 (2014-2016). Com Manuela.

## Referències

* ↑ Sheyla Fariña es Manuela en 'Acacias 38'
# Sidi Taibi

Sidi Taibi (en àrab سيدي طيبي, Sīdī Ṭaybī; en amazic ⵙⵉⴷⵉ ⵟⵢⵢⴱⵉ) és una comuna rural de la província de Kénitra, a la regió de Rabat-Salé-Kenitra, al Marroc. Segons el cens de 2014 tenia una població total de 53.449 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Súdost

El riu Súdost (en rus Судость) és un afluent per la dreta del Desnà. Passa per l'óblast de Briansk a Rússia i per la província de Txerníhiv a Ucraïna. Es glaça des de novembre fins a desembre. La ciutat més important per on passa és Potxep. Té una longitud de 208 km.
# Soglio

Soglio, (Seuli o Seuri en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Camerano Casasco, Cortanze, Cortazzone, Montechiaro d'Asti, Piea, i Viale.
Pertanyen al municipi les frazioni de Meridiana.